Gvozdena zavesa i Berlinski zid - Ilić, Vladimir (Peščanik NVO, 2022)
Gvozdena zavesa je pala preko Evrope: pruža se preko delova tokova Njemena i Zapadnog Buga, odnosno između Rusije i Litvanije, kao i Belorusije i Poljske. Berlinski zid nije obnovljen: suprotstavljene blokove ne razdvaja ideologija, nego imperijalni interesi. Ukrajinski oligarsi, od kojih neki poseduju privatne parlamentarne političke partije, ne razlikuju se od ruskih. Ukrajinska armija počinje da se sve više razlikuje od ruske, pošto u njoj, uz gladijatore, plaćenike, sve više ginu i rezervisti. Borbe se vode malim jedinicama koje imaju veliku vatrenu moć: na ključnom bojištu, u istočnoj Ukrajini, sučeljene strane angažovale su ono što bi se nekada nazvalo po jednim armijskim korpusom. Nedostaju milioni vojnika iz Prvog svetskog rata; po svemu ostalom, ovo jeste repriza Velikog rata. Postoji Belgija, i postoji kajzer V(ilhelm/ ladimir). I postoji stalni rizik da rat skrene u reprizu Musolinijevog uništavanja Etiopije, ili, čak, u pravcu japanskih iskustava iz poslednjeg meseca Drugog svetskog rata